Diari Oficial de la Generalitat Valenciana


Sumari del DOGV 3401, del 28-12-1998 (1998/11955)

DECRET 191/1998, de 30 de novembre, del Govern Valencià, pel qual s'aprova l'Oferta d'Ocupació del personal adscrit a les institucions sanitàries de la Conselleria de Sanitat per a 1998.
------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/11/30/191/dof/vci/html**

### Dades del document

Número de DOGV
:   3401

Data del DOGV
:   28-12-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/11266


Data del document
:   30-11-1998

Organisme emissor
:   Conselleria de Sanitat

Tipus de document
:   Decret

DECRET 191/1998, de 30 de novembre, del Govern Valencià, pel qual s'aprova l'Oferta d'Ocupació del personal adscrit a les institucions sanitàries de la Conselleria de Sanitat per a 1998. [1998/11890]
  
El Decret 114/1989, de 17 de juliol, del Govern Valencià, va establir que el Govern Valencià aprovaria anualment l'Oferta d'Ocupació del personal adscrit a les institucions sanitàries dependents de la Conselleria de Sanitat, i que aquesta oferta quedaria integrada en el conjunt de places vacants dotades pressupostàriament que, estant subjectes a l'àmbit d'aplicació de l'article 1 del Decret 71/1989, de 15 de maig, del Govern Valencià, sobre la regulació dels òrgans de gestió del personal de la Conselleria de Sanitat i els òrgans que té adscrits, hagen de ser objecte de convocatòria al llarg de l'any, siga quina siga la seua naturalesa jurídica.
  
Aquest Decret 114/1989, de 17 de juliol del Govern Valencià, en relació amb la normativa vigent sobre la selecció del personal estatutari i provisió de places en les institucions sanitàries de la Seguretat Social, estableix els criteris per a conformar l'Oferta d'Ocupació Pública concebent-se com a instrument de racionalització dels processos de selecció del personal estatutari al servei de les institucions sanitaries dependents de la Conselleria de Sanitat.
  
D'acord amb l'autorització establida en l'article 30 de la Llei 15/1997, de 31 de desembre, de Pressupostos de la Generalitat Valenciana per a l'exercici 1998 (DOGV núm. 3.153, de 31 de desembre de 1997), a proposta del conseller de Sanitat, després de la negociació amb els sindicats més representatius que integren la Mesa Sectorial de Sanitat, que l'han aprovat, i després de la deliberació del Govern Valencià, en la seua reunió del dia de 30 de novembre de 1998,
  
DECRETE
  
Article 1
  
S'aprova l'Oferta d'Ocupació del personal adscrit a les institucions sanitàries de la Conselleria de Sanitat per a 1998.
  
Article 2
  
L'Oferta d'Ocupació que mitjançant aquest decret s'aprova està constituïda per places vacants i dotades econòmicament en els pressupostos de la Generalitat Valenciana per al present exercici, les quals figuren en l'annex.
  
Article 3
  
Podran convocar-se, a més de les places vacants reflectides en l'annex, les que es produïsquen com a conseqüència de l'aplicació de la Llei 53/1984, de 26 de desembre, d'Incompatibilitats del Personal al Servei de les Administracions Públiques, i normes de desenvolupament, la provisió de les quals siga imprescindible per al bon funcionament dels serveis.
  
Article 4
  
En les convocatòries corresponents a places de personal estatutari es reservaran les places que en cada convocatòria es determinaran per proveir-les pel torn de trasllats, d'acord amb la normativa vigent i en les condicions que es consideren en les convocatòries respectives.
  
Article 5
  
Quan es publicarà la convocatòria de les places objecte de la present Oferta d'Ocupació, es farà públic el número exacte de lloc, la localització i les dades que es consideren necessàries, a fi que els llocs inclosos en l'oferta puguen ser identificats per les persones interessades abans de l'acabament dels processos de selecció i provisió respectius.
  
Article 6
  
D'acord amb la normativa vigent, del total de les places de naturalesa estatutària que hagen de ser proveïdes mitjançant proves selectives incloses en la present Oferta, podran reservar-se fins al 50 per 100 per a la provisió pel sistema de promoció interna, en les condicions establides en les normes esmentades i les bases de les convocatòries respectives.
  
Article 7
  
1. D'acord amb el que estableix la Llei 13/1982, de 7 d'abril, d'Integració Social de les Persones Minusvàlides, en les proves selectives, incloses les corresponents a la promoció interna, seran admeses les persones amb minusvalidesa en igualtat de condicions que la resta dels participants.
  
Les convocatòries per a la provisió de llocs de l'Oferta d'Ocupació no establiran exclusions per minusvalidesa, llevat dels casos en què siguen incompatibles amb l'exercici del treball o de les funcions corresponents.
  
En les proves selectives s'establirà, per a les persones amb minusvalidesa que ho sol·liciten, les adaptacions possibles de temps i de mitjans per fer-les, i en les convocatòries s'indicarà expressament aquesta possibilitat, així com el fet que les persones interessades hauran de formular la petició corresponent en la sol·licitud de participació en la convocatòria.
  
2. En les convocatòries s'establirà una reserva no inferior al 3% per a les persones que tinguen la condició legal de minusvàlides, de manera que aquesta reserva permeta assolir progressivament el 2% de la plantilla de personal, segons que preveu la Llei 13/1982, de 7 d'abril. L'opció de llocs reservats caldrà formular-la en la sol·licitud de participació en les convocatòries, cosa que s'hi indicarà expressament.
  
3. Per a tot això, correspondrà als òrgans competents de la Conselleria de Benestar Social o, en el seu cas, als òrgans competents de les comunitats autònomes, l'acreditació de la condició de persona amb minusvalidesa i la compatibilitat amb l'exercici de treball i de funcions pròpies dels llocs de treball. En totes les convocatòries es farà indicació expressa d'aquesta competència.
  
Article 8
  
La Generalitat Valenciana desplega una política d'igualtat d'oportunitats a fi de promoure la presència igualitària de dones i d'homes en l'administració pública.
  
Article 9
  
En cap cas serà necessària la inscripció prèvia en oficines d'ocupació per participar en les proves selectives que es deriven de la present Oferta.
  
Article 10
  
Les convocatòries del concurs de trasllats objecte d'aquesta oferta hauran de fer-se públiques en el termini màxim de tres mesos des de la publicació del present decret, i hauran de ser resoltes abans de la convocatòria del concurs oposició.
  
Article 11
  
Els aspirants que accedisquen a les proves previstes en les convocatòries podran utilitzar-hi qualsevol de les dues llengües oficials de la Comunitat Valenciana.
  
Disposicions addicionals
  
Primera
  
Les bases de les convocatòries de places de naturalesa estatutària les haurà d'aprovar la Conselleria de Sanitat, després de negociar-les amb els sindicats segons que estableix la Llei 9/1987, de 12 de juny, adaptant-se als preceptes bàsics continguts en la normativa vigent.
  
Segona
  
Totes les places convocades en aquesta oferta d'Ocupació s'adscriuran a la institució sanitària corresponent, però tindran la consideració de places d'àrea o de zona de salut, segons els casos, que corresponga a la institució, i implicaran l'obligació de la prestació de serveis en aquest àmbit territorial.
  
Tercera
  
S'incorporen a l'Estatut Jurídic del Personal Mèdic, aprovat pel Decret 3.160/1966, de 23 de desembre, les categories de metge d'unitat de curta estada i de metge d'unitat d'hospitalització a domicili, creades a l'empara de les ordres de 26 de maig de 1995 (DOGV de 12.06.95), de metge d'unitat per a la prevenció del càncer de mama, recollida en l'Ordre de 9 de febrer de 1996 (DOGV de 08.03.96) i de metge d'unitats de conductes addictives, creades per l'Ordre de 7 de juliol de 1997 (DOGV de 03.10.97), i la categoria de metge de planificació familiar. Igualment, s'incorpora al Estatut Jurídic del Personal No Sanitari, (Ordre de 5 de juliol de 1971) la categoria de psicòleg de conductes addictives, creades per l'Ordre de 7 de juliol de 1997 (DOGV de 03.10.97). Aquestes places seran cobertes en les condicions establides per la normativa estatutària aplicable i les bases de la convocatòria seran aprovades per la Conselleria de Sanitat.
  
Disposicions transitòries
  
Primera
  
1. Una vegada constituïts els equips d'Atenció Primària, les seues places seran proveïdes mitjançant una oferta d'integració del personal de salut en l'àmbit del qual fan les seues funcions els equips d'Atenció Primària objecte de la convocatòria, o que pertanyent a una altra zona de salut o àrea almenys el 30% de la població a què atenguen corresponguen a la zona bàsica de salut que es contituïsca.
  
En el cas que siga superior el nombre de persones que exercisquen l'opció que el de places de l'equip, i si les necessitats del servei ho aconsellen, podrà oferir-se a aquest personal per al trasllat voluntari places d'equips d'Atenció Primària d'altres zones, sempre que corresponguen a la mateixa localitat. Quedaran automàticament amortitzades les places de quota i de zona, i les altres places de l'antic model en resultar integrats en els equips els seus titulars.
  
2. L'oferta d'integració referida en l'apartat anterior serà realitzada pels directors territorials de Sanitat o, en el seu cas, gerents d'Àrea de Salut, prèvia autorització del director general de Recursos Humans, a mesura que es produirà la constitució dels equips d'Atenció Primària.
  
3. El personal que no opte per la integració continuarà prestant serveis en la zona bàsica de salut, sota la direcció del coordinador de l'equip d'Atenció Primària.
  
4. Les places dels equips d'Atenció Primària que no es proveïsquen pel sistema establit en l'apartat 1 de la present disposició, i les funcions de les quals no puguen ser realitzades pel personal que no opte per la integració directa, seran proveïdes pels procediments reglamentàriament establits.
  
Segona
  
A) Es realitza oferta continuada d'integració en els equips d'Atenció Primària per a tots els metges, pediatres, comares, personal d'infermeria d'C.Z.X.C. i practicants de quota i zona on ja s'haguera realitzat l'oferta d'integració directa.
  
B) La sol·licitud d'integració en equips d'Atenció Primària es farà per sol·licitud de les persones interessades adreçades al director general de Recursos Humans que, després dels informes oportuns de la Direcció General de Pressupostos de la Conselleria d'Economia, Hisenda i Administració Pública i de la Direcció General d'Atenció Primària i Farmàcia de la Conselleria de Sanitat, emetrà l'oportuna resolució d'integració, si és procedent, a l'esmentat personal en els equips d'Atenció Primària.
  
Tercera
  
El personal de quota i zona que es troba en situació d'excedència en alguna de les places afectades per la disposició transitòria primera i segona podrà optar al reingrés, si té els requisits que hi fixen els estatuts corresponents, en un lloc de treball vacant d'equip d'Atenció Primària en les condicions establides reglamentàriament.
  
Disposicions finals
  
Primera
  
S'autoritza el conseller de Sanitat per dictar les disposicions necessàries per al desplegament del que estableix aquest decret.
  
Segona
  
El present decret entrarà en vigor el mateix dia de la publicació en el Diari Oficial de la Generalitat Valenciana.
  
Valencia, 30 de novembre de 1998.
  
EL PRESIDENT DE LA GENERALITAT VALENCIANA,
  
Eduardo Zaplana Hernández-Soro.
  
EL CONSELLER DE SANITAT,
  
Joaquín Farnós Gauchía.
  
ANNEX
  
Oferta d'Ocupació 98
  
Grup A
  
Unitat d'hospitalització a domicili 20
  
Facultatiu especialista d'àrea 300
  
Metge d'unitats de curta estada 30
  
Metge d'equip d'Atenció Primària 150
  
Metge de centre de planificació familiar 7
  
Metge de conductes addictives 14
  
Metge de documentació clínica i admissió 10
  
Metge d'equip mòbil 14
  
Pediatre d'equip d'Atenció Primària 75
  
Psicòleg 15
  
Psicòleg de conductes addictives 19
  
Tècnic de la funció administrativa 15
  
Analista d'aplicacions 8
  
Subtotal 677
  
Grup B
  
Assistent / treballador social 15
  
ATS/DUI Equip d'Atenció Primària 200
  
ATS/DUI d'Atenció Especialitzada 350
  
Fisioterapeuta d'Atenció Especialitzada 10
  
Fisioterapeuta d'equip d'Atenció Primària 25
  
Gestió de la funció administrativa 8
  
Comare d'Atenció Especialitzada 25
  
Comare d'equip d'Atenció Primària 40
  
Analista programador 24
  
Subtotal 697
  
Grup C
  
Administratiu 30
  
Higienista dental 15
  
Tècnic especialista de laboratori 35
  
Tècnic especialista de radioteràpia 3
  
Tècnic especialista d'anatomia patològica 6
  
Tècnic especialista de radiodiagnòstic 50
  
Operador central 11
  
Subtotal 150
  
Grup D
  
Auxiliar administratiu 250
  
Auxiliar d'infermeria 400
  
Subtotal 650
  
Grup E
  
Zelador 350
  
Subtotal 350


Còpia Permalink ELI